Amagluglug gaan Tokio Spele toe | Netwerk24
Amagluglug gaan Tokio Spele toe
24 November 2019 09:15
Suid-Afrika se o.23-sokkerspan het vir die Olimpiese Spele in 2020 in Tokio gekwalifiseer.
Dit volg nadat hy Ghana met 6-5 met strafdoele geklop het nadat hulle met 2-elk gelykop gespeel het in Vrydagaand se uitspeelwedstryd om die derde plek van die Afrikabekertoernooi vir o.23-spanne.
Die Amagluglug het goed begin, met Luther Singh wat die eerste doel in die 16de minuut aangeteken het.
Ghana se eerste doel is kort ná rustyd deur Evans Mensah aangeteken.
Kamohelo Mahlatsi het in die 62ste minuut sy span se tweede doel aangeteken om weer voor te loop. Ghana se Samuel Gyabaa het ses minute voor die einde sake gelykop gemaak, voordat strafdoele die wenner bepaal het. – Sportredaksie
Meer oor: Suid-Afrika | Tokio | Sokker | Olimpiese Spele
Bafana verloor, maar nie uitoorlê
Black Stars-tiener glinster teen Bafana